12. ΝΟΜΟΘΕΤ. ΔΙΑΤΑΓΜΑ υπ’αριθ.473 της 7/13 Μαρτ.1970 (ΦΕΚ Α΄57) Περί ρυθμίσεως οφειλών προς Δήμους και Κοινότητας σεισμοπλήκτου περιφερείας Νομού Μαγνησίας. Άρθρον μόνον.-1.Η δυνάμει της υπ’ αριθ.671/22. 4.1955 Πράξεως του Υπουργικού Συμβουλίου, κυρωθείσης δια του άρθρ.2 του Νόμ.3405/55 «περί κυρώσεως Πράξεων του Υπουργικού Συμβουλίου και αποφάσεων του Υπουργού των Οικονομικών περί παροχής διευκολύνσεων καταβολής των προς το Δημόσιον χρεών κλπ», επιβληθείσα αναστολή εν τη εισπράξει των προς δήμους και κοινότητας οφειλών των σεισμοπλήκτων της περιοχής Βόλου, αίρεται από της δημοσιεύσεως του παρόντος. 2.Εκ των ως άνω οφειλών, εξαιρουμένων των συμβατικών, αι τελεσιδίκως βεβαιωθείσαι μέχρι και της 31ης Δεκ.1962, διαγράφονται. 3.Οφειλαί εκ των εν παρ.1 του παρόντος τελεσιδίκως βεβαιωθείσαι από 1ης Ιαν.1963 μέχρι 31ης Δεκ.1967, ως και εκ συμβάσεων προερχόμεναι τοιαύται, καταβάλλονται εις 20 ισοπόσους μηνιαίας δόσεις, της πρώτης τούτων καταβλητέας εντός του επομένου της δημοσιεύσεως του παρόντος μηνός, άνευ προσαυξήσεως τινός, πλην  της τοιαύτης λόγω τυχόν εκπροθέσμου καταβολής εκάστης δόσεως. 4.Εν περιπτώσει ολοσχερούς εξοφλήσεως της οφειλής εντός του επομένου της δημοσιεύσεως μηνός, παρέχεται έκπτωσις εκ 5% επί του συνολικού ποσού της οφειλής. 5.Προσαυξήσεις εισπραχθείσαι, διαρκούσης της αναστολής των περί ων πρόκειται οφειλών, δεν επιστρέφονται ουδέ συμψηφίζονται προς τας υφισταμένας οφειλάς. 